http:///.www.springbokboek.co.za/admin.php Die Karoo avonture reeks
Die Karoo avonture reeks
In die sewentigerjare van die negentiende eeu was die Karoo so wild soos die Weste nooit kon droom om te wees nie. Gaos het hoogty gevier en wet en orde was ver te soek. Bendes veediewe het ’n skrikbewind gevoer, selfs die dorpe het weinig of geen veiligheid nie gebied nie want te dikwels het die kerkklok alarm gemaak om aan te kondig dat vlamme van ’n brandende huis die donker nag verlig. Omdat ’n perd is meer werd as ’n menselewe en ’n koeël die enigste prys, reis niemand hier alleen nie ...
Dit is die wêreld van vrybuiter van die vlaktes, Lang Henning . Met perd en roer en sy vuiste voer hy die stryd teen die boewe en skurke wat skuil in die ruigtes van die Groot Karoo. Aan sy sy is Jakobus Johannes Delport, ofwel Boet, weeskind gemaak deur ’n moordende bende Koranas en grootgeword op ’n sendingstasie by Kaptein Jesaja. Hy en sy hond vergesel Lang Henning waar hy gaan, en saam vertroos hulle die jong weduwees en hul sussies wat hulle pad kruis.
Wie is Lang Henning? Blykbaar weet net die magistraat op Beaufort dit en hy praat nie....
Boeke in die Karoo avonture reeks sluit in:
Karoo avonture reeks no 1 : Lang Henning en die Moordplaas
Karoo avonture reeks no 2 : Lang Henning en die Rebelle
Karoo avonture reeks no 3 : Lang Henning en die Poskoetsrowers
Karoo avonture reeks no 4 : Lang Henning en die Oujongnooi
Karoo avonture reeks no 5 : Lang Henning en die Spookruiter
Karoo avonture reeks no 6 : Lang Henning en die Toekomsmense
Karoo avonture reeks no 7 : Lang Henning en die Skaapdiewe
Karoo avonture reeks no 8 : Boet-Alleen
Karoo avonture reeks no 9 : Lang Henning en die Nuwejaarsvoël
Karoo avonture reeks no 10 : Lang Henning en die Perdesmous
Karoo avonture reeks no 11 : Kersfees in die Kaap
deel van die Karoo avonture reeks
Dis 1875 in die Groot Karoo. Lang Henning, avonturier van die vlaktes, word teen sy sin betrek by ’n grusame plaasmoord. Sonder veel hulp van Beaufort se magistraat, met slegs ’n wraaksugtige jong seun en dié se brandsiek hond as metgesel, gaan dit maar broekskeur om die skuldiges vas te trek...
Koekie Koffeman soek dringend man—en Lang Henning is die ideale kandidaat. Almal span saam om hom voor die kansel te kry en hy self in nie ongeneë nie... Is dit die einde van Lang Henning se vrye lewe op die vlaktes?
Toe Lang Henning weer sien, verskyn daar twee wesens in die pad, wesens soos hy nog nooit eers van gedroom het nie. Wie en wat is hulle en waar kom hulle vandaan? Al gou kom hy en Boet egter te staan voor die uitdaging om hulle weer weg te help—maar nie sonder om ’n smakie te kry van die lewe in die toekoms nie.
Lees ander wetenskapfiksie-boeke - kliek hier
Kruis en dwars deur die Groot Karoo agtervolg Lang Henning en Boet ’n bende skaapdiewe. Die spoor lei na ’n verlate opstal—maar dan word Henning geskiet... en moet Boet alleen die skurke vastrek.
Met die polisie op sy spoor en die boewe wat op hom toesak, moet Boet man-alleen by die magistraat op Beaufort uitkom met die bewyse om die skaapdiewe finaal vas te trek. Maar dan loop alles skeef en verloor hy sy perd en hond...
Lang Henning en Boet word deur ’n neef gevra om die gouddelwery op 'n buurplaas te kom ondersoek. Gou vind hulle uit wie daar agter sit—Abbot! Maar wat is die storie met die bene?